open-index/open-wikipedia-markdown huggingface dataset:
Ralph Puckett

**Ralph Puckett nuorempi** (6. joulukuuta 1926 Tifton, Georgia – 8. huhtikuuta 2024) oli yhdysvaltalainen maavoimien eversti, joka sai 21. toukokuuta 2021 ensimmäisen Joe Bidenin myöntämän Medal of Honorin toiminnastaan Chongchon-joen taistelussa Korean sodassa 25.–26. marraskuuta 1950.

Puckett oli Chongchon-joen taistelun aikaan ensimmäinen luutnantti. Hän toimi taistelussa Eighth Army Ranger Companyn komentajana. Puckett palveli armeijaa Korean sodassa haavoittumisesta huolimatta vielä 21 vuoden ajan. Hän on myös Vietnamin sodan veteraani ja on aktiivisen palvelusaikansa jälkeen ollut aktiivinen toimija veteraaniyhteisöissä. Puckett sai sekä Korean että Vietnamin sodista Distinguished Service Crossit ennen Medal of Honorin myöntämistä. Hänelle myönnettiin myös lukuisia muita kunnianosoituksia, kuten kaksi Silver Staria ja viisi Purple Heartia. Puckett oli yksi ensimmäisistä United States Army Rangersissa ansioituneiden kunnioitukseksi vuonna 1992 avattuun Ranger Hall of Fameen päässeistä.

Puckett oli viimeinen elossa oleva Korean sodasta Medal of Honorin saanut yhdysvaltalainen sotilas.

## Lähteet
Joel Slotte

**Joel Slotte** (s. 1987 Kokkola) on suomalainen taidemaalari, hän on valmistunut Kokkolan pohjoismaisesta taidekoulusta 2009 ja taiteen maisteriksi Taideyliopiston kuvataideakatemiasta vuonna 2019. Sen lisäksi hän on käynyt nuorten kuvataide koulua ala-asteen ensimmäiseltä luokalta lukioon asti. Hän on myös saanut Tampereen taidemuseon ja Tampereen kaupungin jakaman Vuoden nuori taiteilija -palkinnon vuonna 2021. Hänen töitään on ollut esillä monissa yksityis- ja ryhmänäyttelyissä. Slotten teoksia on myös useiden taidesäätiöiden ja museoiden kokoelmissa, muun muassa Kiasman nykytaiteen museon, Helsingin taidemuseon, Pro Artibus -säätiö ja Tampereen taidemuseon.

Slotten tuotantonsa keskittyy yksityiskohtaisiin öljymaalauksiin, mutta seassa on myös lyijy- ja värikynäteoksia ja veistoksia. Taiteilija on kertonut tekevänsä vapaa-ajalla myös kirjontoja. Slotten mukaan piirtäminen on kaiken hänen työskentelynsä pohjalla ja tärkeä osa prosessissa.  Maalauksissa eri hahmojen malleina toimivat läheiset, ystävät ja taiteilija itse. Teoksissa on monesti nähtävissä symboliikkaa, viittauksia populaarikulttuuriin ja taidehistoriaan. Hän onkin kertonut nuorempana oleensa kiinnostunut Hugo Simbergin ja Kallervo Palsan taiteesta. Teoksista on löydettävissä bändipaitoja, kasveja, Alepan muovikasseja, mattoveitsiä ja silmukkapanssarikypäriä, myös teoksen Toipilas voi tulkita viittaukseksi Helene Scherfbeckin samannimiseen Toipilas-maalaukseen.

Slotte on myös toteuttanut popyhtye Maustetyttöjen albuminkansia. Slotte on tehnyt kannet albumille Eivät enekletikään illman siipiä lennä sekä singleille Ne tulivat isäni maalle ja Tee se itse.
## Lähteet
Volker von Bonin

**Volker von Bonin** (8. elokuuta 1924 Wilhelmshaven, Saksa – 2006) oli saksalais-suomalainen valokuvaaja. Hän valmistui ylioppilaaksi Helsingin Saksalaisesta koulusta ja valokuvaajaksi Münchenin yliopistosta. Hän työskenteli Oy Tilgmann Ab:lle, *[[Eeva (lehti)|Eeva]]*-lehdelle sekä freelance-kuvaajana. Hänen töitään on Museoviraston kuva-arkistossa.

## Lähteet

## Kirjallisuutta
* Yki Hytönen: *Katse Helsinkiin: Volker von Boninin valokuvia.* Helsingin kaupunginmuseo, 2023.
Kim Tu-bong

**Kim Tu-bong** (; 1889–1958?) oli pohjoiskorealainen poliitikko ja kielitieteilijä.

## Varhaiset vaiheet
Kim oli alun perin kotoisin Gyeongsangin alueelta, joka nykyisin kuuluu Etelä-Koreaan. Hän julkaisi korean kieliopin vuonna 1916. Hän osallistui vuonna 1919 maaliskuun 1. päivän liikkeeseen japanilaisia miehittäjiä vastaan. Jouduttuaan pakenemaan Kiinaan Kim julkaisi revisoidun ja laajennetun painoksen korean kieliopista Shanghaissa 1923. Hän tunsi vetoa kommunismin ideoihin, liittyi varhaiseen marxilaiseen ryhmään ja osallistui 1920–1930-luvuilla poliittiseen toimintaan maanpaossa Shanghaissa. Ensisijaisesti Kim oli kuitenkin kiinnostunut korean kielen tutkimuksesta. Korean kieli oli vuosisatojen ajan eliitin väheksymä kieli, jonka sijaan virallisissa yhteyksissä käytettiin kiinaa. 1900-luvun alussa Korean niemimaalla heräsi laajempi kiinnostus koreaa kohtaan, mikä johti kielitieteellisen tutkimuksen huomattavan voimistumiseen alueella. Kim Tu-bongilla oli tässä kehityksessä huomattava osuus.

## Maanpako ja Pohjois-Korean synty
Kim joutui jäämään Kiinaan ja asettui maan kommunistien pääpaikkaan Yan’aniin. Hän perusti Kiinan kommunistien kanssa yhteistyötä tehneiden etnisesti korealaisten kommunistien sateenvarjojärjestön. Hän palasi Korean niemimaalle elokuun 1945 jälkeen. Kun Pohjois-Korean työväenpuolue perustettiin vuonna 1946, Kim nimitettiin sen johtajaksi ja Kim Il-sung varajohtajaksi. Pohjois-Korean työväenpuolue edelsi Korean työväenpuoluetta, joka perustettiin vuonna 1949 ja jonka johtajaksi nousi Kim Il-sung. Pohjois-Korea perustettiin virallisesti vuonna 1948, jolloin Kim Tu-bongista tuli korkeimman kansanneuvoston puhemies. Lisäksi Kim johti jonkin aikaa Kim Il-sungin yliopistoa ja Komiteaa isänmaan rauhanomaiseksi jälleenyhdistämiseksi. Hän väitteli tohtoriksi kielitieteessä vuonna 1948 ja osallistui 1950-luvulla uudistusliikkeeseen, jonka työn tuloksena kiinalaisten merkkien käytöstä luovuttiin Pohjois-Koreassa käytettävässä korean kielessä.

## Vuoden 1956 tapahtumat ja jälkivaiheet
Kesällä 1956 Kim Il-sungia vastustanut oppositio lähestyi Kim Tu-bongia pyrkimyksessään syöstä Kim Il-sung vallasta. Hän kieltäytyi osallistumisesta. Kriisin päätti Korean työväenpuolueen keskuskomitean virallinen asettuminen Kim Il-sungin tueksi 31. elokuuta 1956. Kim Il-sungia vastustaneet ystävineen ja sukulaisineen vangittiin tai teloitettiin. Vaikka Kim Tu-bong oli asettunut Kim Il-sungin tueksi, Kim Il-sung syytti häntä Yhdysvaltain vakoojaksi. Kim Tu-bong menetti asemansa korkeimman kansanneuvoston puhemiehenä ja joutui julkisen kritiikki-istunnon kohteeksi. Jotkin häneen kohdistetut syytökset koskivat hänen seksuaalisuuttaan, sillä hän oli mennyt naimisiin huomattavasti itseään nuoremman naisen kanssa. Myös Kim Tu-bongin työ tutkijana tuomittiin. Kim katosi julkisuudesta täysin vuonna 1958. Hänen oletetaan joutuneen teloitetuksi.

Pohjois-Korean virallisesta historiankirjoituksesta Kim Tu-bong on häivytetty tyystin.

## Lähteet
Eric Sundström

**Eric Sundström** (24. marraskuuta 1866 Lindesberg, Ruotsi – 16. huhtikuuta 1933 Helsinki) oli ruotsalais-suomalainen valokuvaaja. Hän opiskeli aluksi kirjanpitäjäksi. Hän toimi avustajana Kööpenhaminassa ja Fritz Hjertzellin kuvaamossa. Hänen kuviaan on muun muassa Museoviraston ja Helsingin kaupunginmuseon arkistossa. Sundström omisti valokuvaamon Atelier Eric Sundström, joka tunnettiin myös nimillä Eric Sundström Fotografisk Atelier ja Varjokuvaamo Eric Sundström.

## Lähteet
Kim Song

**Kim Song** (; s. 1959 Pjongjang) on pohjoiskorealainen diplomaatti.

Kim opiskeli vuosina 1982–1988 Pjongjangin vieraiden kielten yliopistossa. Hän toimi vuosina 1996–1999 kolmantena sihteerinä Pohjois-Korean suurlähetystössä Iranissa ja vuosina 2004–2007 ensimmäisenä sihteerinä Pohjois-Korean suurlähetystössä Itävallassa. Vuosina 2008–2010 Kim oli Pohjois-Korean ulkoministeriön kansainvälisten järjestöjen jaoksen kolmas tutkija, vuosina 2011–2015 maansa pysyvän YK-edustuston neuvonantaja New Yorkissa ja vuosina 2016–2018 Pohjois-Korean ulkoministeriön sopimus- ja lakijaoksen pääjohtaja.

Kim sai vuonna 2018 nimityksen Pohjois-Korean pysyväksi YK-suurlähettilääksi. Hän on naimisissa ja hänellä on kaksi lasta.

## Lähteet
Hvittingfoss

**Hvittingfoss** on taajama Kongsbergin kunnassa Buskerudin läänissä Norjassa. Taajaman pinta-ala on 1,1 neliökilometriä ja asukasluku 1&nbsp;143 vuonna 2022. Hvittingfossissa sijaitsee muun muassa autonosia valmistava Kongsberg Automotive.

DJI 0119korr.png|Vittingfossin voimalaitos
Tuft kirke Ytre Sandsvær.jpg|Tuftin kirkko

## Lähteet

## Aiheesta muualla
Fritz Hjertzell

**Fritz Hjertzell** (17. maaliskuuta 1850 Tukholma, Ruotsi – 23. toukokuuta 1904 Brooklyn, New York, Yhdysvallat) oli ruotsalais-suomalainen valokuvaaja. Hjertzell opiskeli kuvaajaksi ulkomailla. Hän toimi C. A. Hårdhin kanssa ja piti omaa kuvaamoa. Hänen töitään on muun muassa Museoviraston historian kuva-arkistossa sekä Helsingin kaupunginmuseossa.

## Lähteet
Kongsberg Automotive

**Kongsberg Automotive** on norjalainen autonosien valmistaja. Se perustettiin vuonna 1987. Yrityksen liikevaihto oli noin 906 miljoonaa euroa ja sillä oli noin 5&nbsp;500 työntekijää vuonna 2022. Vuonna 2016 yhtiö siirsi pääkonttorinsa Sveitsin Zürichiin.
## Tehtaat
Yhtiöllä oli vuonna 2022 kaksikymmentä tehdasta eri puolilla maailmaa.

* Norja: Hvittingfoss ja Raufoss
* Ruotsi: Mullsjö ja Ljungsarp
* Puola: Brześć Kujawski ja Koluszki
* Ranska: Cluses
* Slovakia: Vráble
* Espanja: Épila
* Iso-Britannia: Normanton
* Brasilia: Jundiaí
* Meksiko: Nuevo Laredo
* Kiina: Shanghai ja Wuxi
* Intia: Prithla
* Etelä-Korea: Yangsan
* Japani: Tokio
* Yhdysvallat: Grand River, Novi ja Willis

## Lähteet

## Aiheesta muualla
Tuftin kirkko

**Tuftin kirkko** () on Kongsbergin kunnassa Norjassa sijaitseva tiilinen pitkäkirkko vuodelta 1880.
## Lähteet

## Aiheesta muualla
Kari Pitkänen

**Kari Juhani Kalervo Pitkänen** (s. 11. heinäkuuta 1943 Lappeenranta) on suomalainen insinööri ja eläköitynyt yritysjohtaja, joka on saanut teollisuusneuvoksen arvonimen.

Pitkäsen vanhemmat olivat talousneuvos Into Pitkänen ja Anna-Liisa Lehtoranta. Hän avioitui Raija Anneli Penttisen kanssa. Pitkänen tuli ylioppilaaksi Lappeenrannan lyseosta 1965 ja valmistui merkonomiksi Lappeenrannan kauppaoppilaitoksesta 1967 ja koneenrakennuksen insinööriksi Lappeenrannan teknillisestä opistosta 1971. Hän oli Kymin Oy:n lämpöpatteritehtaan projekti-insinööri Heinolassa 1971 ja osastopäällikkö 1972–1973, Oy Strengberg Ab:n metalliteollisuuden teknillinen johtaja Pietarsaaressa 1973–1975 ja  Forste Oy:n, vuodesta 1996 Helkama Forste Oy, tehtaanjohtaja Forssassa 1975–1977 ja yhtiön toimitusjohtaja 1977–2006 ja hallituksen jäsen. Pitkäsellä on ollut myös useita asiantuntija- ja luottamustehtäviä. Teollisuusneuvoksen arvonimen hän sai 1999. 

## Lähteet
Reina Isabel II (1852)

**Reina Isabel II** oli Espanjan laivaston vuonna 1852 vesille laskettu Reina Isabel II -luokan kaksikantinen 84-tykkinen linjalaiva.

## Valmistus

Alus tilattiin Cádizista La Carracan arsenaalin San Luis telakalta, missä köli laskettiin 19. marraskuuta 1850. Alus laskettiin vesille 13. lokakuuta 1852.

## Palvelus
Alus lähti 28. tammikuuta 1857 Cádizista fregatti *[[Bailén (1854)|Bailénin]]* ja höyrylaiva *[[Colón (1849)|Colónin]]* kanssa päällikkönään Antonio Arevala y Guerra Máhoniin, jonne ne saapuivat 8. helmikuuta. Alus lähti 21. helmikuuta Máhonista paluumatkalle Cádiziin, mistä se lähti 12. toukokuuta päällikkönään José Manuel Pareja y Septien osastossa, johon kuuluivat *Bailén*, priki *[[Pelayo (1849)|Pelayo]]*, urcat *[[Pinta (1850)|Pinta]]* ja *[[Santacilia (1849)|Santacilia]]* sekä siipirattain varustettu tykkivene *[[Francisco de Asís (1851)|Francisco de Asís]]*. Ne saapuivat 25. kesäkuuta mukanaan 1&nbsp;500 sotilasta Havannaan, jossa alus viipyi vuoteen 1859 partioiden Meksikonlahdella ja ollen seitsemän kuukautta Guantánamossa.

Alus lähti 17. huhtikuuta 1859 Havannasta ja saapui 24. toukokuuta Cádiziin, mistä se lähti 28. elokuuta päällikkönään Blas García de Quesada. Alus saapui 4. syyskuuta Mahóniin, mistä se jatkoi 22. syyskuuta Algeriin. Alus saapui 11. lokakuuta Algeriin. Se osallistui 6. tammikuuta 1860 Tetuánin tulittamiseen ja oli 25. helmikuuta Larachen edustalla, missä siihen rannikkotykistö osui useamman kerran. Aluksella haavoittui kuusi miehistönjäsentä. Alus oli 26. helmikuuta Arcilan edustalla.

Alus korvasi 1860 koululaivana *[[Rey Francisco de Asís (1853)|Rey Francisco de Asísin]]*. Se oli 8. kesäkuuta 1862 Alicantessa päällikkönään Juan de Dios Ramos Izquierdo y Villavicencio, kun se oli laivastonäyttelyssä ja erilaisissa esityksissä koululaivana. Syyskuussa 1863 alus oli Cartagenassa päällikkönään José Lozano y García. Aluksen mastot poistettiin 18. heinäkuuta 1867 ja siitä tehtiin proomu. Se poistettiin 1870 alusluettelosta. Alus upposi 15. elokuuta 1887 ankkuripaikalleen, mutta hylky nostettiin 10. marraskuuta. Se myytiin 1889 romutettavaksi.

## Lähteet
*

### Viitteet
Rey Francisco de Asís (1853)

**Rey Francisco de Asís** oli Espanjan laivaston vuonna 1853 vesille laskettu Reina Isabel II -luokan kaksikantinen 84-tykkinen linjalaiva.

## Valmistus

Alus tilattiin Ferrolista Reales Astilleros de Esteirolta, missä köli laskettiin 2. joulukuuta 1850. Alus laskettiin vesille 18. syyskuuta 1853 ja otettiin palvelukseen syyskuussa 1853.

24. lokakuuta 1855 annettiin kuninkaallinen määräys, jonka mukaan alukselle tuli asentaa 350 hevosvoiman Penn-moottori etu- ja päämaston väliin. Alus siirrettiin maaliskuussa 1856 kuivatelakalle odottamaan muutostöitä. Muutostyö peruutettiin 21. kesäkuuta 1856.

## Palvelus
Alus lähti 25. toukokuuta 1858 Alicantesta laivastonäyttelyn päätyttyä päällikkönään Ramón María Pery Valenciaan kuljettaen kuningatar Isabel II:ta. Kuningatarta saattanutta pääosin höyrylaivoista koostunutta laivastoa komensi laivastoministeri José María de Quesada. Alus saapui 28. toukokuuta laivaston mukana Valeciaan. Alus saapui Vigosta Ferroliin 1. syyskuuta kuljettaen kuningatarta.

Aluksesta tehtiin 11. tammikuuta 1859 kadettien koululaiva. Alus saapui 10. syyskuuta 1860 Alicanteen, mistä se lähti 16. syyskuuta Baleaareille. Se kuului laivueeseen, jossa oli kuningatarta kuljettanut potkurifregatti *Princesa de Asturias*. Alus lähti 20. syyskuuta Palmasta ja saapui Barcelonaan 21. syyskuuta.

Alus lähti 1861 Cádizista Havannaan, mistä se palasi seuraavana vuonna La Carracaan. Aluksesta tehtiin 1863 jälleen koululaiva päällikkönään Juan Topete y Carballo. Se poistettiin 19. lokakuuta 1866 alusluettelosta.

## Lähteet
*

### Viitteet
Hersch Lauterpacht

**Hersch Lauterpacht** (6. elokuuta 1897 Żółkiew, Galitsia, Itävalta-Unkari (nyk. Ukrainaa) – 8. toukokuuta 1960) oli brittiläinen oikeustieteilijä. Hän oli syntyjään juutalainen. Hän opiskeli Lembergin yliopistossa ja sen jälkeen Wienin yliopistossa Hans Kelsenin oppilaana. Hän tutustui siellä tulevaan vaimoonsa Rachel Steinbergiin, joka opiskeli siellä pianonsoittoa. He avioituivat 1923 ja asettuivat Englantiin, missä Lauterpacht opetti vuodesta 1923 London School of Economicsissa. Heidän poikansa Elihu syntyi 1928. Hänen väitöskirjansa *Private Law Sources and Analogies of International Law* valmistui 1927. Hän sai 1935 asianajajan oikeudet. Hänet valittiin 1937 Cambridgen yliopistoon mentorinsa ja yhteistyökumppaninsa Arnold McNairin seuraajaksi. Hänet valittiin 1954 McNairin seuraajaksi kansainväliseen tuomioistuimeen.

Lauterpacht kuoli 62-vuotiaana 1960. Hänen poikansa Elihu Lauterpacht on kirjoittanut hänestä 2010 ilmestyneen elämäkerran *The Life of Hersch Lauterpacht*.

## Julkaisut (valikoima)
* *Private Law Sources and Analogies of International Law* 1927
* *An International Bill of the Rights of Man* 1945
* *Recognition in International Law* 1947
* *International Law and Human Rights* 1950.

## Lähteet

## Kirjallisuutta
* Philippe Sands: *[[Paluu Lembergiin|Paluu Lembergiin: kansanmurha- ja rikos ihmisyyttä vastaan -käsitteiden juurilla]]* (*East West Street: On the Origins of Genocide and Crimes Against Humanity*), suom. Titia Schuurman. Helsinki: Teos 2023  (sisältää Lauterpachtin elämäkerran)

## Aiheesta muualla
* Hersch Lauterpacht: Hero of human rights Youtube 
* Stories of Ukrainian Jews. Hersch Lauterpacht Youtube 
* Sir Hersch Lauterpacht English Heritage 
* Day of the Righteous 2023 in the twentieth anniversary of the Garden of Milan Gariwo.net
Norjan kaivosmuseo

**Norjan kaivosmuseo** () on Norjan Kongsbergissa sijaitseva kaivostoiminnan historiaa esittelevä museo entisen hopeakaivoksen alueella. Museo avattiin yleisölle vuonna 1945. Kaivosten sisällä on mahdollisuus vierailla kesäisin kaivosjunan kyydissä, lisäksi museossa on näyttelyitä.
## Lähteet

## Aiheesta muualla
Kongsbergin kirkko

**Kongsbergin kirkko** () on Kongsbergissä Norjassa sijaitseva tiilinen ristikirkko vuodelta 1761. Se korvasi lähellä sijainneen puisen kirkon, joka purettiin 1765.
## Kuvia

Kongsberg kirke - Vue générale.JPG|Kirkko sisältä.
Valgkirke, blå plakett, grunnlovsjubileet 2014, Kongsberg kirke.JPG|Kirkon seinässä oleva muistolaatta kertoo siellä järjestetyn ensimmäiset vaalit Eidsvollin kansalliskokoukseen.

## Lähteet

## Aiheesta muualla
Santa Ana (1729)

**Santa Ana** oli vuonna 1729 vesille laskettu Espanjan laivaston Santa Ana -luokan kaksikantinen 70-tykkinen linjalaiva.

## Valmistus

Alus tilattiin Guernizosta Santanderista. Se otettiin palvelukseen 14. helmikuuta 1729.

## Palvelus
Helmikuussa 1729 alus lähti Santanderista kohdatakseen López Pintadon laivueen, joka oli tulossa Havannasta saattaen *Gallo Indianoa* ja fregatti *Concepciónia*. Alus palasi Ferroliin vaurioiduttuaan myrskyssä maaliskuussa. Alus saapui 10. kesäkuuta Cádiziin Ferrolista lähteneiden alusten kanssa.

Vuonna 1730 alus partioi Välimerellä. Huhtikuussa 1731 alus liitettiin Ferrolissa Francisco Javier Cornejon laivueeseen. Vuoden 1731 alus operoi Ferrolin ja Cádizin välillä. Kesäkuussa 1732 alus liitettiin Cornejon laivueeseen Algerin sotaretkeen ja hyökättäessä Oraniin. Alus lähti 14. kesäkuuta 1733 Ferrolista Cornejon laivastossa, jonka muina aluksina olivat linjalaivat *Santiago*, *San Isidro* ja *Reina* sekä fregatti *Hermione* ja rahtialus *San Diego*. Laivaston tehtävänä oli liittyä Cádizissa Antonio Serranon laivastoon. Alus siirrettiin 12. huhtikuuta 1734 Cádizissa reserviin odottamaan telakalle siirtoa. Huhtikuussa 1737 alus oli Cádizissa reservissä.

Vuonna 1738 alus palautettiin palvelukseen Ferrolissa saman aikaisesti *San  Felipen*, *Reinan* ja *Real Carlosin* kanssa. Se lähti 31. heinäkuuta 1740 Karibialle Rodrigo de Torresin laivueessa. Kesäkuussa 1741 kuljetti onnistuneesti aarrelastin Havannasta Cádiziin vältettyään amiraali John Norrisin laivaston.

Alus myytiin 30. marraskuuta 1744 romutettavaksi Havannassa.

## Lähteet
*

### Viitteet
Reina (1729)

**Reina** oli vuonna 1729 vesille laskettu Espanjan laivaston Santa Ana -luokan kaksikantinen 70-tykkinen linjalaiva.

## Valmistus

Alus tilattiin Guernizosta Santanderista. Se otettiin palvelukseen 14. helmikuuta 1729.

## Palvelus
Heinäkuussa 1729 alus lähti Santanderista *Santiagon* ja kahden polttolaivan kanssa Cádiziin. Aluksen päälliköksi nimettiin 23. toukokuuta 1730 Gabriel Mendinueta. Alus lähti 29. kesäkuuta 1730 Cádizista *San Felipen* kanssa saattaakseen 33 rahtialusta Barcelonaan. Se lähti 20. huhtikuuta 1731 Ferrolista Cádiziin Francisco Javier Cornejon laivueessa. Alus siirrettiin 25. elokuuta Cádizista Barcelonaan, missä sen tuli liittyä Marqués de Marin laivastoon. Alus oli 17. lokakuuta Rodrigo de Torresin lippulaivana.

Tammikuussa 1732 alus palasi huollettavaksi Cádiziin, missä se siirrettiin maaliskuussa telakalle. Se siirrettiin 1733 Barcelonaan ja palasi vuotta myöhemmin huollettavaksi Cádiziin. Alus oli 1736-1739 Ferrolissa, mistä se lähti 31. heinäkuuta 1740 Amerikkaan Torresin laivastossa. Alus operoi Havannan edustalla, kunnes se poistettiin palveluksesta 3. heinäkuuta 1743. Alus myytiin 30. marraskuuta 1744 romutettavaksi Havannassa.

## Lähteet
*

### Viitteet
Galicia-luokka (1729)

**Galicia-luokka** oli Espanjan laivaston kahden kaksikantisen 70-tykkisen linjalaivan muodostama alusluokka.

## Suunnittelu
Alusluokka perustui Gaztañetan 70-tykkisen linjalaivan suunnitelmiin. Ne suunnitteli Ciprián Autrán ja Pedro Boyer. Alukset valmisti Lorenzo de Arzueta Ferrolissa Grañan telakalla.

## Alukset

## Lähteet
*

### Viitteet
Tanner Buchanan

**Tanner Emmanuel Buchanan** (s. 8. joulukuuta 1998 Ohio) on yhdysvaltalainen näyttelijä. Hänet tunnetaan rooleistaan Leo Kirkmanina ABC-sarjassa *[[Designated Survivor]]* ja Robby Keenenä Netflix-sarjassa *[[Cobra Kai]]*. Hänet tunnetaan myös roolistaan Cameron Kwellerissä romanttisessa komediaelokuvassa *[[He's All That]]*.

## Elämäkerta
Buchanan syntyi Limassa, Ohiossa, Steve ja Marlona Buchananille. Hänet kasvatettiin kristillisessä taloudessa ja hän kävi Glandorfin peruskoulua Ohiossa. Hän muutti Los Angelesiin perheensä kanssa vuonna 2007 jatkaakseen näyttelijänuraansa.

## Filmografia
### Elokuva
*2011: *[[Untitled Jeff and Jackie Filgo Project]]* ... Jimmy
*2013: *[[Jake Squared]]* ... Sammy	
*2015: *[[The Heyday of the Insensitive Bastards]]* ... Bobby Bell
*2017: *[[Anything (film)|Anything]]* ... Jack Sachman	
*2019: *[[Max Winslow and the House of Secrets]]* ... Connor Lawson	
*2019: *[[Sinister Seduction]]* ... Dylan Warren	
*2020: *[[Chance (2020 film)|Chance]]* ... Colton	
*2021: *[[He's All That]]* ... Cameron Kweller	
*2022: *[[The Hyperions]]* ... Apollo

### Televisio
*2010: *[[Moderni perhe]]* (*Modern Family*) ... Kid #2		
*2012: *[[The Real St. Nick]]* ... Cynical Kid	
*2013: *[[Greyn anatomia]]* (*Grey’s Anatomy*) ... Lucas	
*2013: *[[Rikoksista pahin]]* (*Major Crimes*) ... Michelle Brand	
*2013: *[[Ghost Ghirls]]* ... Hero	
*2013–2014: *[[Goldbergit]]* (*The Goldbergs*) ... Evan Turner	
*2014: *[[Growing Up Fisher]]* ... Slade	
*2014: *[[Mixology]]* ... Young Dom	
*2015: *[[Isojen tyttöjen leikit]]* (*Girl Meets World*) ... Charlie Gardner	
*2015–2019: *[[Game Shakers]]* ... Mason Kendall	
*2016: *[[The Fosters]]* ... Jack Downey	
*2016–2018: *[[Designated Survivor]]* ... Leo Kirkman	
*2017: *[[Fuller House]]* ... Chad Brad Bradley	
*2018: *[[The Goldbergs: 1990-Something]]* ... Mike Stamm	
*2018–2025: *[[Cobra Kai]]* ... Robby Keene	
*2020: *[[Deputy (TV series)|Deputy]]* ... Brendan

## Lähteet

## Aiheesta muualla

* tanner-buchanan.com
*
Charles Caldwell Ryrie

**Charles Caldwell Ryrie** (2. maaliskuuta 1925 – 16. helmikuuta 2016) oli yhdysvaltalainen Raamatun tutkija ja kristillinen teologi. Hän toimi systemaattisen teologian professorina ja tohtoriopintojen dekaanina Dallasin teologisessa seminaarissa. Eläköidyttyään Dallasin teologisesta seminaarista hän opetti myös kursseja Tyndalen teologisessa seminaarissa. Häntä pidetään yhtenä vaikutusvaltaisimmista amerikkalaisista teologeista 1900-luvulla. Hän oli hyvin suositun *The Ryrie Study Biblen* kirjoittaja; kirja julkaistiin vuonna 1978 ja se on myynyt yli kaksi miljoonaa kappaletta. Hän oli merkittävä klassisen dispensationalismin puolestapuhuja sekä vaikutusvaltainen ilmaisen armon teologian kannattaja.

## Opit
Charles Ryrie opetti ilmaisen armon teologiaa uskoen siihen, että pelastus tulee vain yksinkertaisesta uskosta Jeesukseen. Kirjassaan *"So Great Salvation: What It Means to Believe in Jesus Christ"*, hän arvosteli niin sanottua ”lordship salvation” -aatetta, jonka tunnetuin kannattaja on John MacArthur. Tämän opin mukaan yksilön kuuluu olla valmis tottelemaan Jeesuksen käskyjä ennen kuin hän pystyy pelastumaan. Ryrie puolusti kantaa, jonka mukaan Uudessa testamentissa toistuva sana ”metanoia” (monesti käännettynä ’parannus’) viittaa mielen muutokseen ja on synonyymi uskolle. 

Charles Ryrie yhtyi joihinkin kalvinistien opetuksiin, mutta kielsi idean rajoitetusta sovituksesta.

## Lähteet
África (1752)

**África** oli Espanjan laivaston vuonna 1752 vesille laskettu kaksikantinen 68-tykkinen linjalaiva.

## Valmistus
Alus tilattiin La Carracasta Cádizista, missä köli laskettiin 18. maaliskuuta 1751. Alus laskettiin vesille 20. marraskuuta 1752.

## Palvelus
Huhtikuussa 1753 alus lähti Cádizista päällikkönään Vega Florida. Alus oli 15. marraskuuta 1753 -17. helmikuuta 1754 Napolissa. Se lähti 6. maaliskuuta 1754 Cádizista Cartagenaan. Alus palasi 15. huhtikuuta Cádiziin. Vuodesta 1755 elokuuhun 1761 se partioi Välimerellä ja Atlantilla. Tammikuussa 1763 alus siirrettiin Ferroliin. Se lähti 27. huhtikuuta Ferrolista *Príncesan*, *Aquilesin*, *Héctorin* ja kahden rahtilaivan kanssa Havannaan.

Alus palasi 28. helmikuuta 1764 Cádiziin *Príncesan*, *Galician* ja *Monarcan* kanssa suojaten rahtialuksia, jotka kuljettivat 414&nbsp;718 pesoa. Vuonna 1768 alus oli sijoitettuna Ferroliin 20 linjalaivan ja kolmen fregatin kanssa. Alus kuului Córodvan laivastoon, joka valtasi elokuussa 1780 brittiläisen 53 kauppalaivan saattueen Madeiran rannikolla. Heinäkuussa 1781 alus lähti Cádizista Córdovan laivaston mukana Menorcan sotaretkelle. Elokuussa 1781 se osallistui 2. Englannin kanaalin sotaretkeen ja syyskuussa Gibraltarin sotaretkeen. Alus oli 20. lokakuuta 1782 alueella Cape Spartelin taistelussa päällikkönään José Antonio Eulalio Peralta y Rivera de las Roelas, mutta ei osallistunut aktiivisesti taisteluun.

Vuodesta 1785 alus oli reservissä Ferrolissa, kunnes se palautettiin palvelukseen toukokuussa 1794. Alus avusti 23. syyskuuta 1797 Domingo de Navan laivuetta, joka suojasi Cabo São Vicenten taistelussa vaurioitunutta *Santísima Trinidadia* Cádiziin. Alus siirrettiin reserviin 1. maaliskuuta 1797 Cádizissa ja poistettiin alusluettelosta 8. elokuuta 1806. Alus romutettiin 1809 La Carracassa.

## Lähteet
*

### Viitteet
Victor Stănculescu

**Victor Atanasie Stănculescu** (10. toukokuuta 1928 Tecuci – 19. kesäkuuta 2016 Săftica) oli romanialainen kenraali ja poliitikko.

Stănculescu toimi Romanian varapuolustusministerinä 17. joulukuuta 1989 kun puolustusministeri Vasile Milea määräsi hänet tukahduttamaan Timișoarassa puhjenneita mielenosoituksia. Hän palasi Bukarestiin 21.–22. joulukuuta, meni sotilassairaalaan ja pyysi salaa toisen raajansa kipsausta välttääkseen myöhemmän osallisuuden Romanian vallankumoukseksi yltyneiden mielenosoitusten tukahduttamiseen. Stănculescu sai nimityksen puolustusministeriksi Vasile Milean tehtyä itsemurhan 22. joulukuuta 1989. Hän toimi puolustusministerinä vuoteen 1991 saakka. Stănculescu neuvoi Nicolae Ceaușescua ja tämän vaimoa Elena Ceaușescua pakenemaan Bukarestista helikopterilla sinne levinneitä levottomuuksia. Pako ei onnistunut; Stănculescu oli tämän jälkeen järjestämässä oikeudenkäyntiä, jonka tuloksena diktaattoripari teloitettiin 25. joulukuuta 1989.

## Oikeudenkäynnit ja myöhemmät vaiheet
Stănculescua päätettiin 29. maaliskuuta 1996 jättää syyttämättä mielenosoitusten tukahduttamisesta Timișoarassa. Päätös kuitenkin kumottiin 28. lokakuuta 1997. Romanian korkein oikeus tuomitsi Stănculescun ja toisen kenraalin, Mihai Chițacin 15 vuoden vankeuteen murhista ja murhien yrityksistä 15. heinäkuuta 1999. Korvauksia määrättiin maksettaviksi 217:lle uhrille. Romanian puolustusministeriö suoritti korvaukset. Stănculescun tuomiostaan tekemä valitus hylättiin 25. helmikuuta 2000.

Uuden valituksen myötä tuomiot keskeytettiin 22. maaliskuuta 2004 jatkokäsittelyjen ajaksi, joten Stănculescu vapautui vankilasta. Tapausta käsittelivät Romanian korkein oikeus ja Romanian perustuslakituomioistuin. Perustuslakituomioistuin hylkäsi valituksen 7. kesäkuuta 2005 ja korkein oikeus 15. helmikuuta 2006. Korkeimmassa oikeudessa Stănculescu todettiin 3. huhtikuuta 2007 jälleen syylliseksi ja tuomittiin 15 vuoden vankeusrangaistukseen. Myös Chițac tuomittiin uudelleen. Viimeinen Romaniassa asiasta tehty valitus hylättiin korkeimmassa oikeudessa 15. lokakuuta 2008. Stănculescu vapautui armahduksella 20. toukokuuta 2014. Hän oli suorittanut tuomiotaan Rahovan vankilassa Bukarestissa.

Stănculescu ja Chițac valittivat tapaustensa oikeuskäsittelyjen kestosta Euroopan ihmisoikeustuomioistuimeen. Vuoden 2015 ratkaisussaan se katsoi, ettei ihmisoikeuksia ollut rikottu; päätöksessä huomioitiin tapauksen monimutkaisuus, joka johtui muun muassa kuolleiden ja haavoittuneiden uhrien suuresta määrästä. Stănculescu kuoli hoitokodissa saatuaan aivohalvauksen viikkoja aiemmin.

Stănculescun vaimo teki itsemurhan hyppäämällä asuntonsa ikkunasta vuonna 2003. Itsemurhaviestissään hän kertoi muun muassa pitäneensä mieheensä kohdistunutta painetta sietämättömänä.

## Lähteet
Firme-luokka

**Firme-luokka** oli Espanjan laivaston kahden kaksikantisen 68-tykkisen linjalaivan muodostama alusluokka.

## Suunnittelu
Molemmat alukset tilattiin 2. toukokuuta 1752 saman aikaisesti viiden Vengeanza-luokan fregatin kanssa. Matthew Mullanin suunnittelemat alukset perustuivat Jorge Juanin "sistema inglésiin" ja perustuivat *Áfrican* suunnitelmiin. Mittasuhteita oli suurennettu, mutta köli oli lyhyempi.

## Alukset

## Lähteet
*

### Viitteet
Voislav Torden

**Voislav Torden** (), alkuperäiseltä nimeltään **Jan Igorevitš Petrovski** (; s. 2. tammikuuta 1987 Irkutsk) on venäläinen äärioikeistolainen militantti. Hänet tunnetaan myös kutsumanimellä ”Veliki slavjan” (, ’Suurslaavi’). Häntä on luonnehdittu aatteelliselta suuntautumiseltaan uusnatsiksi.

Torden taisteli perustamansa Wagner-ryhmään kytkeytyvän Rusitš-ryhmän toisena komentajana Donbassissa Venäjän tukemien separatistien puolella vuosina 2014–2016. Torden karkotettiin vuonna 2016 Norjasta, jossa hän oli liittynyt Soldiers of Odiniin ja hänen katsottiin muodostavan uhan kansalliselle turvallisuudelle. Hänet etsintäkuulutettiin Ukrainassa vuonna 2017. Torden muutti uuden henkilöllisyyden turvin Suomeen ja sai vuodeksi oleskeluluvan. Rusitš-ryhmää johtanut Aleksei Miltšakov haavoittui lähellä Harkovaa vuonna 2022. Tällöin Torden nousi Rusitš-ryhmän pääkouluttajaksi ja komentajaksi. Hänet otettiin kiinni Helsinki-Vantaan lentoasemalla 20. heinäkuuta 2023 ulkomaalaisvalvonnan yhteydessä. Tordenin oli ollut tarkoitus perheensä kanssa matkustaa Nizzaan sukulaisia tapaamaan. Tiedustelussa oli paljastunut hänen aiempi henkilöllisyytensä, jolla hän oli saanut Norjalta ja Tšekiltä koko Schengen-alueen kattavat maahantulokiellot. Torden on Euroopan unionin, Yhdysvaltain, Japanin, Sveitsin ja Uuden-Seelannin asettamien pakotteiden kohteena.

Ukraina pyysi Tordenin luovuttamista 15. elokuuta 2023, koska hänestä oli tehty Dniprossa vangitsemispäätös 2. elokuuta 2023 epäiltynä terrorismirikoksista. Suomen korkein oikeus katsoi ratkaisussaan joulukuussa 2023, ettei Tordenia voi luovuttaa Suomesta. Euroopan ihmisoikeustuomioistuin oli todennut Ukrainan vankilaolot ihmisoikeussitoumusten vastaisiksi, minkä lisäksi vankilaolojen oli raportoitu heikentyneen sodan oloissa. Ruotsin korkein oikeus oli aiemmin tehnyt vastaavan päätöksen, jossa toisen henkilön luovutusta Ukrainaan ei sallittu huonojen vankilaolojen perusteella. Torden kuitenkin vangittiin Helsingin käräjäoikeudessa epäiltynä sotarikoksesta ja törkeästä sotarikoksesta, joiden ajankohdiksi kirjattiin 1. tammikuuta 2014 – 31. joulukuuta 2015. Syytteen nostamisen takarajaksi määritettiin 31. toukokuuta 2024. Torden sai oikeusavustajikseen Natalia Malginan ja Heikki Lampelan.

Helsingin käräjäoikeus tuomitsi maaliskuussa 2025 Tordenin neljästä sotarikoksesta elinkautiseen vankeusrangaistukseen. Yhden sotarikoksen osalta syyte hylättiin. Hän aikoo valittaa tuomiosta hovioikeuteen.

## Lähteet
Lego Fortnite

**Lego Fortnite** on selviytymispeli, joka julkaistiin 7. joulukuuta 2023.

## Pelaaminen
Pelissä pelaajat pelaavat Fortnite-hahmojen Lego-minihahmo-versioina. Pelissä kerätään materiaaleja, valmistetaan erilaisia ​​aseita ja työkaluja, rakennetaan erilaisia ​​rakennuksia, kasvatetaan omaa kylää ja taistellaan hirviöitä vastaan.

## Lähteet
* 
* 
* 
* 

## Aiheesta muualla
*
LibreCAD

**LibreCAD** on avoimen lähdekoodin ohjelmisto tietokoneavusteiseen suunnitteluun. Ohjelma on saatavilla Linuxille, macOS:lle ja Windowsille.

## Historia
Ohjelmisto alkoi projektina CAM-ominaisuuksien lisäämisestä QCadin yhteisöversioon. QCad CE oli tehty vanhentuneella versiolla Qt:sta (Qt3), joka piti siirtää uudemmalle versiolle (Qt4). Tästä seurasi CADuntu-projekti, joka kesti muutaman kuukauden ennen uudelleen nimeämistä LibreCADiksi. LibreCAD 2.2.0-sarja käyttää Qt5-versiota.

## Ominaisuudet
LibreCAD tukee kaksiulotteista CAD-suunnittelua ja tukee DXF, LFF, CXF sekä JWW-muotoja.

## Lähteet
Zoia Ceaușescu

**Zoia Ceaușescu** (1. maaliskuuta 1949 – 20. marraskuuta 2006) oli romanialainen matemaatikko. Hän oli maan pitkäaikaisen diktaattorin Nicolae Ceaușescun ja tämän vaimon Elenan ainoa tytär sekä Valentin ja Nicu Ceaușescun sisar.

Ceaușescun henkilökohtainen elämä oli tiukemmin vanhempiensa kontrolloimaa kuin hänen veljiensä elämä. Hänet nimettiin partisaani Zoja Kosmodemjanskajan mukaan. Ceaușescu opiskeli matematiikkaa ja väitteli vuonna 1977 filosofian tohtoriksi Bukarestin yliopistosta. Ceaușescu työskenteli tutkijana Romanian akatemian Matematiikan instituutissa ja johti vuoteen 1989 Tieteellis-teknillisen luomisen kansallisinstituuttia (Institutul Național pentru Creație Științifică și Tehnică, INCREST). Hänen on kerrottu aikoinaan uhmanneen vanhempiensa tahtoa liikkumalla boheemeissa taiteilijapiireissä juhlien. Ceaușescu tapasi 1980-luvun alussa insinööri Mircea Opreanin, jonka kanssa meni vanhempiensa hyväksynnällä naimisiin. Vanhempien on kerrottu vastustaneen useita aiempia suhteita, joissa väitetysti kumppaneina olivat muiden muassa poliitikko Petre Roman ja kirjailija Petru Popescu. Roman itse myöhemmin kiisti huhut tällaisesta suhteesta 1970-luvulla. Ceaușescu oli naimisissa Opreanin kanssa kuolemaansa saakka.

## Vallankumouksen aika ja myöhemmät vaiheet
Ceaușescu pidätettiin ennen kuin hänen vanhempansa teloitettiin 25. joulukuuta 1989. Vallankumoukselliset saapuivat Ceaușescun ja hänen miehensä Opreanin asunnolle Bukarestissa 22. joulukuuta 1989. He kiinnittivät huomionsa aikansa romanialaisilla mittapuilla korkeaan elintasoon. Elinolojen ylellisyyttä kuitenkin liioiteltiin ajan televisiolähetyksissä. Tammikuussa 1990 bukarestilainen sanomalehti korosti Ceaușescun suhdehuhuja ja väitti hänen olleen lähes aina alkoholin vaikutuksen alainen. Häntä nimitettiin "nymfomaaniksi" ja hänen väitettiin käyneen kahdesti katkaisuhoidossa.

Ceaușescu vietti kuukausia vangittuna epäiltynä osuudesta Romanian huonoihin taloudellisiin oloihin. Vuonna 1990 tällaisista rikoksista myönnettiin yleinen armahdus, mutta kaikista syytteistä Ceaușescua vastaan luovuttiin vasta vuonna 1996. Häntä ei enää hyväksytty entiseen työpaikkaansa (INCREST), ja hän jäi eläkkeelle terveysperustein vuonna 1996. Tiettävästi hän sai ensimmäisen kerran hoitoa syöpätautiin samana vuonna. Viimeisinä elinvuosinaan Ceaușescu oli osallisena oikeuskiistoissa Romanian valtiota vastaan. Hänelle myönnettiin oikeuden päätöksellä palautettaviksi kultakoruja, maalauksia ja kirjaharvinaisuuksia, jotka oli takavarikoitu Romanian vallankumouksen yhteydessä. Ceaușescu vaati myös vanhempiensa jäänteiden kaivamista haudasta. Hän ei ollut enää itse julkisuudessa vaan kommunikoi tiedotusvälineiden kanssa lakimiehensä välityksellä. Ceaușescu kuoli keuhkosyöpään sairaalassa vuonna 2006, mutta veli Valentin jatkoi haudan avaamisen ajamista siskonsa kuoltua. Ceaușescu oli epäillyt, olivatko hänen vanhempansa todella haudattuina Ghencean hautausmaalle. Lopulta vuonna 2010 Nicolae ja Elena Ceaușescun haudat avattiin, ja DNA-tutkimus vahvisti jäänteiden olevan heidän.

## Lähteet
Turnen-liike

**Turnen-liike** oli Preussissa ja yhdistyneessä Saksan keisarikunnassa 1810-luvulta lähtien toiminut kansallinen voimisteluliike, jonka perustaja oli preussilainen Friedrich Ludwig Jahn (1778–1852). Liikkeen tavoitteena oli kohottaa kansakunnan sotilaskuntoa ja myöhemmin Saksan poliittinen yhdistäminen. Jahn korvasi kreikkalaisperäisen *gymnastik*-termin sanalla *turnen*, joka viittaa kääntymiseen.

## Historia
1800-luvulla urheilua käytettiin kansallisten pyrkimysten edistämiseen. Saksan Turnen-liike tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen.

Turnen-liike oli kielletty Preussissa vuosina 1820–1842. Preussin hallitus ryhtyi kuitenkin suosimaan liikettä, kun sen tarkoitusperät havaittiin hyödyllisiksi. Liikkeestä tuli vaikutusvaltainen voimatekijä Preussissa ja vuonna 1871 yhdistyneessä Saksassa. Liike pyrki pitkään jarruttamaan brittiläisperäisten urheilulajien juurtumista maahan. Turnen-liikkeen vaiktuus kesti Saksassa aina 1930-luvulle saakka, jolloin natsit korvasivat sen omalla urheilujärjestelmällään.

## Lajivalikoima
Turnen-liikkeen lajivalikoimaan kuuluivat voimisteluliikkeet erilaisilla telineillä ja ilman. Tämän lisäsi liikkeeseen kuului myös muuta liikuntaa, kuten hyppyjä, heittoja, voimailua ja uintia. Toiminta painottui joukkuenäytöksiin ja seurojen välisiin kilpailuihin.

## Katso myös
* Voimistelu
* Ruotsalainen voimistelu

## Lähteet
Ruotsalainen voimistelu

**Ruotsalainen voimistelu** eli **lingiläinen voimistelu** oli Ruotsissa 1800-luvulla syntynyt kansallinen voimisteluliike. Liikkeen perustaja oli Per Henrik Ling (1779–1839). Ruotsalaiselle voimistelulle tyypillistä oli liikkeiden terveydellisen arvon korostaminen, sotilaallinen suorituskuri ja kilpailullisuuden kaihtaminen. Liikkeen puhdasoppisuutta valvoi Tukholmassa perustettu Centralinstitutet, jonne saapui opiskelijoita monista eri maista. 1800-luvulla urheilua käytettiin kansallisten pyrkimysten edistämiseen. Lingiläinen voimistelu tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen.

## Katso myös
* Voimistelu
* Turnen-liike

## Lähteet
Wilkes-Barre

**Wilkes-Barre** on kaupunki Yhdysvalloissa Pennsylvanian osavaltiossa. Vuoden 2020 väestönlaskennassa Wilkes-Barressa oli 44&nbsp;328 asukasta. Kaupunki toimii Luzernen piirikunnan hallintokeskuksena. Wilkes-Barre on yksi Scrantonin/Wilkes-Barren metropolialueen keskuskaupungeista.

## Väestö
Vuonna 2020 Wilkes-Barren 44&nbsp;328 asukkaasta valkoisia oli 59,0&nbsp;%, mustia 12,5&nbsp;%, aasialaisia 2,1&nbsp;%, Tyynenmeren alkuperäisasukkaita 0,4&nbsp;% ja alkuperäisasukkaita 0,1&nbsp;%. Asukkaista 11,8&nbsp;% kuului kahteen tai useampaan rotuun. 24,3&nbsp;% asukkaista puhui kotonaan jotain muuta kieltä kuin englantia ja 14,5&nbsp;% asukkaista oli syntynyt ulkomailla.

## Lähteet

## Aiheesta muualla
Syöttövesi

**Syöttövesi** on vettä, joka pumpataan syöttölaitteella höyrykattilaan korvaamaan sitä vesimäärää, mikä on höyrynä johdettu siitä pois. Syöttöveden on oltava mahdollisimman puhdasta, sillä veden muuttuessa höyryksi kattilaan jäävät veden mukana tulleet vieraat aineet ja muodostavat siihen likaa ja kattilakiveä. Syöttövesi lämmitetään ennen kuin se syötetään kattilaan. Tähän tarkoitukseen voidaan käyttää esilämmitintä tai ekonomaiseria.

## Lähteet
Per Henrik Ling

**Per Henrik Ling** (15. marraskuuta 1776 – 3. toukokuuta 1839) oli ruotsalainen voimistelun ja ensiavun kehittäjä. Ling tunnetaan erityisesti ruotsalaisen voimistelujärjestelmän perustajana. Ling pyrki voimistelun avulla kehittämään ruumista voimakkaaksi kokonaisuudessaan. Hänen järjestelmänsä tieteellisen perustan johdosta jokainen voimisteluliike oli tarkoin perusteltu ihmisruumiille tuottamiensa seurausten suhteen. Lingin fyysinen harjoittelu ja myöhemmin teologia yhdistyi kiinalaiseen terveys- ja liikuntafilosofiaan sekä kurinalaisiin kilpailun ja taistelulajien periaatteisiin.

## Lähteet

## Aiheesta muualla
* Pehr Henrik Ling - ruotsalaisen voimistelun luoja, Helsingin Sanomat, 03.05.1939, nro 117, s. 4, Kansalliskirjaston digitaaliset aineistot
Samsung Galaxy A13

**Samsung Galaxy A13** on Samsungin A -sarjaan kuuluva älypuhelin, joka julkistettiin helmikuussa 2022 yhdessä Galaxy A23:n ja Galaxy M33:n kanssa.

## Lähteet
Petre Roman

**Petre Roman** (s. 22. heinäkuuta 1946 Bukarest) on romanialainen poliitikko ja insinööri.

Romanin vanhemmat olivat Espanjan sisällissodan veteraani, kommunistivaikuttaja Valter Roman ja Espanjasta maanpakoon ajettu Hortensia Vallejo. Roman valmistui Bukarestin polyteknillisen instituutin sähkötekniikan opistosta vuonna 1968. Hän sai diplomin Toulousen ENSEEIHT:sta vuonna 1971 ja väitteli filosofian tohtoriksi Paul Sabatier -yliopiston nestemekaniikan instituutista vuonna 1974. Hän toimi nuorena Romanian kommunistisessa puolueessa. Vuonna 1985 Romanista tuli laitoksen päällikkö Bukarestin polyteknillisessä instituutissa.

## Vallankumouksen aika ja myöhempi ura
Roman osallistui näkyvästi Romanian vallankumoukseen 1989 ja oli Kansallisen pelastuksen rintaman perustajajäsen. Kommunistihallinnon kaaduttua hänestä tuli siirtymäkauden pääministeri. Hänen asemansa pääministerinä vahvistettiin vapaiden vaalien jälkeen kesäkuussa 1990. Roman toimi pääministerinä, kunnes erosi itse syyskuussa 1991 kaivostyöläisten väkivaltaisiksi yltyneiden mielenosoitusten seurauksena. Vuonna 1992 Roman perusti Demokraattisen puolueen, jonka puheenjohtajana hän toimi vuoteen 2001. Hänet valittiin vuonna 1992 Romanian edustajainhuoneen jäseneksi. Tämän jälkeen hän istui Romanian senaatissa ja toimi vuosina 1996–1999 sen puheenjohtajana. Vuosina 1999–2000 Roman oli Romanian ulkoministeri. Sittemmin hän on istunut sekä edustajainhuoneessa että senaatissa. Hän on edustanut muun muassa Kansallisliberaalista puoluetta.

Roman on toiminut Bukarestin polyteknillisen yliopiston professorina. Hän on Club de Madridin jäsen ja on julkaissut kirjoja politiikan aiheista.

## Lähteet
Roverud

**Roverud** on taajama Kongsvingerin kunnassa Innlandetin läänissä Norjassa. Taajaman pinta-ala on yksi neliökilometri ja asukasluku 776 vuonna 2022.
## Lähteet
Kumsusanin aurinkopalatsi

**Kumsusanin aurinkopalatsi** () on Pjongjangissa Pohjois-Koreassa sijaitseva mausoleumi.

Kumsusanin aurinkopalatsi valmistui alun perin vuonna 1976 Kumsusan-kokoussalina. Se oli Kim Il-sungin virallinen asumus ja toimisto hänen kuolemaansa (1994) saakka. Kim Jong-ilin noustua valtaan isänsä seuraajana tiloja uudistettiin laajalti ja rakennus muutettiin mausoleumiksi. Se avattiin uudelleen heinäkuussa 1995. Kim Il-sungin palsamoitua ruumista esiteltiin ennen hautaamista pohjoiskorealaisille ja ulkomaisille vieraille. Mausoleumin nimi oli tässä vaiheessa Kumsusan-muistosali. Kim Jong-il kuoli 17. joulukuuta 2011. Hänen ruumiinsa asetettiin näytteille joulukuun 28. päivänä pidettyihin valtiollisiin hautajaisiin saakka. Lisäksi esiteltiin muun muassa Kim Jong-ilin autoa, venettä ja kunnianosoituksia.

Aiemmin Kumsusan-muistosalina tunnettu mausoleumi nimettiin vuonna 2012 Kumsusanin aurinkopalatsiksi ja avattiin sotilasparaatin sekä ilotulitusten kera. Kumsusanin aurinkopalatsia pidetään Mansudaen suuren monumentin ohella pyhänä paikkana Pohjois-Koreassa. Palatsin käytävien pituus on yli kilometri ja lattian pinta-ala 10&nbsp;700 m². Aukio kompleksin edessä on yli 500 metriä leveä. Palatsin ulkopuolella on sadan hehtaarin kasvihuone, jossa on yli 400&nbsp;000 puuta.

## Lähteet
Gyula Szapáry

**Gyula Szapáry** (1832–1905) oli unkarilainen poliitikko. Hänet valittiin 1861 valtiopäiville. Hän kuului Ferenc Deákin kannattajiin ja osallistui 1865–1867 neuvotteluihin, jotka tähtäsivät sovinnon aikaansaamiseen Itävallan kanssa. Hän oli vuodesta 1873 alkaen useita kertoja ministerinä, maaliskuusta 1890 marraskuuhun 1892 pääministerinä. Hän vastusti uusia kirkkolakeja, varsinkin siviiliavioliittolakia.

## Lähteet

## Aiheesta muualla
Austmarka

**Austmarka** voi tarkoittaa seuraavia asioita:

* Austmarka, taajama Kongsvingerin kunnassa Norjassa
* Austmarka, taajama Alverin kunnassa Norjassa
The Passing of the Great Race

**The Passing of the Great Race: Or, The Racial Basis of European History** on yhdysvaltalaisen Madison Grantin kirja vuodelta 1916. Teos teki tunnetuksi rotuteorioita. Grant kampanjoi eugeniikan puolesta ja hänen kirjansa puolusti väitetyn pohjoisen rodun ylemmyyttä. Teos vaikutti Saksan natsijohtaja Adolf Hitlerin ajatteluun.

## Lähteet

## Aiheesta muualla
* Grant, Madison: ''Passing of the Great Race''. Teos Archive.orgissa.
Vingerin kirkko

**Vingerin kirkko** () on Kongsvingerin kunnassa Innlandetin läänissä Norjassa sijaitseva puinen ristikirkko vuodelta 1697.
## Kuvia

Vinger kirke interiør.jpg|Kirkko sisältä

## Lähteet

## Aiheesta muualla
Kongsvingerin linnoitus

**Kongsvingerin linnoitus** () on Norjan Kongsvingerissä sijaitseva linnoitus, joka perustettiin 1680-luvulla estämään hyökkäykset Ruotsin Värmlannista. Sitä kohtaan ei kuitenkaan koskaan suoraan hyökätty. Nykyisin siellä järjestetään erilaisia kulttuuritapahtumia. Linnoitus on kuvattu Kongsvingerin vaakunaan.
## Lähteet

## Aiheesta muualla
Kokkolan raatihuone

**Kokkolan raatihuone** on Kokkolassa sijaitseva rakennus.

## Historia
1800-luvulla Kokkola oli kolmekymmentä vuotta ilman raatihuonetta, sillä aikaisempi raatihuone tuhoutui suuressa tulipalossa vuonna 1805. Laivanvarustaja ja kauppaneuvos Anders Donnerin rakennuttama raatihuone valmistui 1842. Tämä historiallinen rakennus on palvellut aikojen saatossa moninaisissa rooleissa muun muassa tullikamarina ja raastuvanoikeutena. Mannerheiminaukion reunalla sijaitsevan nykyisen empiretyylisen raatihuoneen piirustukset viimeisteli Carl Ludvig Engel raatimies Donnerin suunnitelmien pohjalta.

Raatihuoneella toimi aikoinaan myös kaupunginvankila, paikallisesti tunnettu nimellä ”kistu”. Sinne voitiin määrätä pitkiinkin vankeusrangaistuksiin kadulla mellastamisesta, kiroilusta tai jopa kirkossa häiriön aiheuttamisesta. Koska raatihuone oli sijoitettu parhaalle paikalle eli torin laidalle, vankina olleet saivat päivisin tarkastella luukusta torielämää.

Raatihuone toimi kauan myös porvariston juhlapaikkana, missä nautittiin teatterista, kuunneltiin konsertteja ja järjestettiin naamiaisia. Kuitenkin ajan mittaan juhlatarpeiden kasvaessa ja ilonpidon vaatiessa omat tilansa syntyi nykyinen ravintolaverkosto, seurahuonelaitos.

## Nykytoiminta
Tällä hetkellä Raatihuone toimii Keski-Pohjanmaan Kamariorkesterin toimistona ja harjoitustiloina. Toiminnot siirtyvät vuonna 2024 laajennus- ja korjaustöiden valmistuttua Musiikkikeskus Snellmaniin. Raatihuoneelle on suunnitteilla tilojen peruskorjaus ja uusien toimintojen käyttöönotto. Ennen muuttoa Keski-Pohjanmaan Kamariorkesteri on toiminut Raatihuoneen tiloissa 35 vuotta.

## Lähteet
Luettelo vuonna 37 kuolleista henkilöistä

## Maaliskuu
* 16. maaliskuuta – Tiberius Rooman keisari (s. 42 eaa.)

## Katso myös

* 
* Wikiprojekti:Henkilöartikkeleiden syntymä- ja kuolinvuosiluokat
*
Kyiv Digital

**Kiev Digital** () on Kiovan kaupunkiin ja sen palveluihin keskittyvä ukrainalainen matkapuhelinsovellus, jonka avulla kiovalaiset ja paikkakunnalla liikkuvat muualta tulevat voivat saada käytöönsä erilaisia digitaalisia palveluja. Sovellus julkaistiin vuonna 2021. Osa palveluista, kuten joukkoliikenneliput tai pysäköinti ovat maksullisia palveluja. Toiset, kuten esimerkiksi joukkoliikennekartat, ilmanlaatutiedotteet ja sodan aikaisista ilmahälyytyksistä sekä pommisuojista tiedottaminen samoin kuin ulkonaliikkumiskiellon ohjeistus, ovat ilmaisia palveluja.

Venäjän hyökkäyssodan alettua 24. helmikuuta 2022, kaupungin digitaalipalvelujen mobiilisovellusta muokattiin hyvin nopeasti palvelemaan käyttäjiään myös sotaa koskevavan paikallisen tiedotuksen välineenä. Palvelun väestönsuojeluominaisuus kertoo esimerkiksi ilmahälytysten alkamisen ja päättymisen, lähimmän pommisuojan ja apteekin sijainnin.  15. maaliskuuta 2022 mennessä sovelluksen oli ladannut noin 1,5 miljoonaa mobiilikäyttäjää. Elokuussa 2023 sovellusta käytti jo yli 2,8 miljoonaa Kiovan 3,3 miljoonasta asukkaasta.

Käyttäjä voi valita haluamansa ilmoitusäänen ilmahälytyksen alkamiselle ja päättymiselle. Ukrainankielen ohella sovellus toimii myös englanniksi.


Tiedosto:2023-12-19 Kyiv Digital - air raids in Kyiv - part 1 - m.jpg|Esimerkki Kyiv Digital -mobiilisovelluksen ilmoittamista ilmahälytysten alkamisista ja päättymisistä 29.12.2023 aamuyöllä ja aamulla Ukrainassa . Päivä oli ohjus- ja räjähdelennokki-hyökkäysten osalta Venäjän hyökkäyssodan kiivaimpia.
Tiedosto:2023-12-19 Kyiv Digital - air raids in Kyiv - part 2 - m.jpg|29.12.2023 aamun ja loppupäivän ilmahälytyksiä ja muistutus ulkonaliikkumiskiellon (00-05) alkamisesta Kiovassa .


## Katso myös
* Air Alert

## Lähteet

## Aiheesta muualla
* Souwie Buis (21.3.2022) Finding Shelter, Voting on Petitions and More – The Kyiv Digital App  (democracy-technologies.org)
* Kyiv Digital Play-kaupassa (Android-laitteille) (play.google.com) ja AppStoressa (iPhone-laitteille) (apps.apple.com)
Juhani Strömberg

**Erkka Yrjö Juhani Strömberg** (s. 11. syyskuuta 1941 Pori) on suomalainen kemisti ja eläköitynyt yritysjohtaja, joka on saanut teollisuusneuvoksen arvonimen.

Strömberg syntyi konttoristi Yrjö Antero Strömbergin ja Aili Maria Ketolan, sittemmin Halmesmäki, perheeseen. Hän avioitui 1970 Paula Auvikki Uinon kanssa. Strömberg tuli ylioppilaaksi Viitasaaren yhteiskoulusta 1961 ja valmistui kemian alalta filosofian kandidaatiksi Helsingin yliopistosta 1968. Hän oli Helsingin yliopiston assistentti 1968–1969, Raf. Haarla Oy:n tutkimuspäällikkö 1969–1977, Yhtyneet Paperitehtaat -yhtiön Raflatac-tarralaminaattiosaston johtaja 1977–1985 ja yksikönjohtaja 1985–1996 ja Raflatac Oy:n toimitusjohtaja 1997–2002 ja tutkimus- ja kehitysjohtaja 2002–2003. Strömberg kuului Euroopan tarralaminaatin valmistajain yhdistyksen hallitukseen 1987–1993. Hän sai teollisuusneuvoksen arvonimen 1999.

## Lähteet